cyanic-selkie/wikianc huggingface dataset:
Luettelo digimoneista S–T
Thetismon
Thetismon on Ultimate-tason meri-ihmispetodigimon ja Jellymonin Ultimate-muoto. Thetismonin hyökkäyksiä ovat Shock Smasher, Thunder Hammer, Goodbye World ja Doctase.
Digimon Ghost Gamessä TeslaJellymon superkehittyi ensi kertaa Thetismoniksi taistellessaan Toropiamonia vastaan. Taistellessaan Baalmonia vastaan, Jellymon oppi harppauskehittymään suoraan Thetismoniksi, kun Hokuto Amanokawan suunnittelema synkronointiohjelma muutti Kiyoshiron Digivice -V-:n uudenlaiseksi Digivice -VV-:ksi.
Thunderbirmon
Thunderbirmon on Champion-tason lintudigimon. Thunderbirmon muistuttaa jättikokoista sinistä lintua, joka voi luoda ukkosia ja salamoita. Thunderbirmonin hyökkäyksiä ovat Spark Wing ja Thunder Storm. Digimon Data Squadissa Kuratan ryhmään kuulunut Kouki Tsubasa pystyi muuntautumaan BioThunderbirmoniksi, joka muistutti punapäistä Thunderbirmonia. Digimon Fusionissa Thunderbirmon nähtiin Gravimonin armeijassa. Gravimon yhdistyi Thunderbirmonin ja armeijansa kanssa Darkness Modeen.
Thundermon
Thundermon on Champion-tason mutanttidigimon. Thundermon muistuttaa sinistä palloa, jolla on kädet ja jalat ja salaman muotoinen kuvio otsassaan. Thundermonin hyökkäyksiä ovat Thunder Ball, Thunder Bolt, Thunder Bomber, Intercept Bomb ja Powerful Punch.
Digimon Data Squad -sarjassa loukkaantunut Thundermon nähtiin Nyokimonien hoidossa Treemonin metsässä. Digimon Next -mangassa Thundermon oli yksi digimoneista, jotka kannustivat lapsia lopputaistelussa NEOa vastaan.
Vuoden 2020 Digimon Adventure -sarjassa Thundermoneja nähtiin useiden tietoa etsivien digimonien joukossa, jotka oleskelivat Tiedon puulla. Myöhemin Thundermonien nähtiin pakenevan puun luota Soundbirdmonien hyökkäyksen aikana. Digimon Ghost Gamessä Thundermon oli yksi digimoneista, jotka osallistuivat Sistermon Cielin ja MetalPhantomonin järjestämään kilpailuun.
Thundermonista on myös X-Antibodymuoto Thundermon X, joka esiintyi Digimon World Championship -pelissä. Peleissä Thundermon kehittyy Kokuwamonista ja voi kehittyä Mamemoniksi.
TigerVespamon
TigerVespamon on Mega-tason kyborgidigimon. TigerVespamon kantaa X-Antibodya ja muistuttaa ihmistä, jolla on kellertävänmusta haarniska ja Royal Meister nimiset siniset miekat käsissään. TigerVespamonin hyökkäyksiä ovat Mach Stinger Victory, Royal Meister ja Gear Stinger. TigerVespamon on esiintynyt videopeleissä Digimon Story Lost Evolution, Digimon Story: Cyber Sleuth ja Digimon Masters. TigerVespamon voi kehittyä CannonBeemonista.
TiaLudomon
TiaLudomon on Champion-tason Armordigimon. TiaLudomon muistuttaa sinihaarniskaista olentoa, jolla on siniset kilvet käsissään. TiaLudomonin hyökkäyksiä ovat Frisbicker ja Assault Claw. TiaLudomon on esiintynyt Digimon Reference Book -kirjassa ja Digimon Pendulum Ver.20th -pelissä. TiaLudomon kehittyy Ludomonista ja voi kehittyä RaijiLudomoniksi.
Tinkermon
Tinkermon on Rookie-tason keijudigimon, jonka nimi ja ulkonäkö tulevat Helinä-keijusta. Tinkermonilla on vihreä rusetti, vihreä vaatetus, kultaiset siivet, piikikkäät saappaat ja sydämen muotoinen tatuointi vasemmassa jalassaan. Tinkermon kantaa myös käsissään punaista sauvaa, jonka kärjessä on kolme piikkiä sivuilla. Tinkermonin hyökkäyksiä ovat Speed Nightmare, Nightmare Pandemic, Fairy Powder ja Petermon Syndrome. Tinkermon toimii Petermonin apulaisena Mikä-Mikä-Maassa kouluttaen nuoria ja digimoneja, jotka eivät suostu kehittymään ylemmälle tasolle Tinkermon on esiintynyt Digimon-korttipelissä ja Digimon Heroes! -pelissä. Tinkermon voi kehittyä Petermoniksi ja peleissä Fairymoniksi.
Tinmon
Tinmon on Ultimate-tason digimon, joka muistuttaa pientä lelurobottia. Tinmonin hyökkäyksiä ovat Thunder Ray ja Recovery Power. Tinmon on esiintynyt Digimon World ja Digimon World 2 -peleissä.
Titamon
Titamon on Mega-tason digimon, jonka nimi tulee myyttisistä titaaneista. Titamon muistuttaa vihreää lihaksikasta ihmistä, jolla on Zanjintou-niminen luurankomainen miekka kädessään. Titamon metsästää Olympos XII:n jäseniä. Titamonin hyökkäyksiä ovat Soul Core Attack, Phantom Blade Unscarred ja Pact with Nether God. Titamon on esiintynyt videopelissä Digimon World Re:Digitize: Decode.
Tobiumon
Tobiumon on Champion-tason merieläindigimon. Tobiumon muistuttaa sinistä lentokalaa. Tobiumonin hyökkäyksiä ovat Suckerfish Darts ja Flying Finish. Tobiumon on esiintynyt Digimon Reference Book -kirjassa.
TobuCatmon
TobuCatmon on Champion-tason nukkedigimon, joka muistuttaa myyttistä lentävää kissaa ja Grumman F-14 Tomcat-konetta. TobuCatmon omaa myös X-Antibodyn. TobuCatmonin hyökkäyksiä ovat Spinning Fight ja Flying Phoenix. Digimon Ghost Gamessä TobuCatmon nähtiin Piamonin johtaman sirkusryhmän jäsenenä. TobuCatmon onnistui sieppaamaan Angoramonin, jonka Piamon muutti kaniiniksi. TobuCatmon on esiintynyt myös Digimon-korttipelissä ja Digimon Heroes! -pelissä.
Togemon
Togemon on Digimon-hahmo. Se on Champion-tasolla ja kehittyy Digimon Adventuressa Palmonista tarpeen tullen Mimin Digivicen avulla. Mimin Viattomuuden Tunnus saa Togemonin muuttumaan Lilimoniksi. Togemon on kasvidigimon, joka näyttää kaktukselta, jolla on nyrkkeilyhanskat. Togemonin hyökkäyksiä ovat Thorns Attack (Piikkihyökkäys), Mach Jab ja Coconut Punch. Digimon Adventuressa Togemon onnistui vapauttamaan Monzaemonin Devimonin mustan rattaan vaikutuksesta. Sarjassa Digimon Zero Two Togemon avusti Holsmonia Roachmonien kukistamisessa. Digimon Frontierissa Togemon toimi opettajana Digimonien koulussa. Eri Togemon nähtiin myöhemmin Autumn Leaf Fairilla ja Trailmonien kilpailussa. Digimon Data Squadissa Togemon ilmestyi ihmisten maailmaan ja ystävystyi nyrkkeilijän tyttären kanssa. Togemon kasvoi kookkaaksi taistellessaan Gaomonia vastaan. Gaomon kehittyi Gaogamoniksi ja onnistui kukistamaan Togemonin ja palauttamaan hänet takaisin digimunaksi. Digimon Fusionissa Togemoneja nähtiin Mikeyn unessa.
Togemonin nimi tulee japanin sanasta toge eli piikki. Togemon voi kehittyä Lilimoniksi. Togemonista on myös X-Antibodymuoto Togemon X, jolla on meksikolaistyylinen hattu ja vaatetus. Togemon X on esiintynyt Digimon Collectors-pelissä.
Togemogumon
Togemogumon on Armor-tason eläindigimon. Togemogumon voi syntyä Wormmonista Ystävyyden Digieggin avulla. Togemogumon muistuttaa sinistä piikkisikaa jolla on kristallimaisia piikkejä selässään ja Ystävyyden Tunnus jalassaan. Togemogumonin hyökkäyksiä ovat Hail Machine Gun ja Crystal Guard. Digimon Fusionissa Togemogumoneja nähtiin Disc Zonen asukkaina. Mikey vei heidät Warrior Zonelle Disc Zonen tuhouduttua.
Tokomon
Tokomon on In-Training-tason digimon, jonka aseena on Bubble Blow. Tokomon muistuttaa pientä valkoista olentoa, jolla on pitkät korvat ja kulmahampaat ja poskissa vaaleanpunaiset pisteet. Digimon Adventure -sarjassa Tokomon suojeli Takerua Kuwagamonilta kehittymällä Patamoniksi. Myöhemmin Patamonin Champion-muodon Angemonin synnyttyä uudelleen Poyomonina, hän kehittyi uudelleen Tokomoniksi Koromonien kylässä. Myöhemmin Tokomon kehittyi uudestaan Patamoniksi suojellakseen Takerua PicoDevimonilta. Digimon Frontierissa Tokomoneja nähtiin Aikojen Alun kaupungissa ja Yellow Moonilla. Digimon Data Squadissa Tokomon nähtiin Piyomonin kanssa tämän saavuttua Marcusin asuntoon. Elokuvassa Digital Monster: X-Evolution MetalGarurumon X pelasti Tokomonin hengen antamalla tälle X-Antibodynsa, jolloin Tokomon muuttui Tokomon X-muotoon. Vuoden 2020 Digimon Adventure -sarjassa Poyomon kehittyi Tokomoniksi Takerun avulla. Myöhemmin Tokomonin lähettämän Angemonin kuvan avulla Mugendramon puhdistui vihastaan ja muuttui WarGreymoniksi, joka tuhosi DoneDevimonin. Taistelun jälkeen Tokomon kehittyi Patamoniksi. Tokomonin nimi tulee japanin kielen sanasta Tokoton joka tarkoittaa hyvin viimeistä.
TonosamaMamemon
TonosamaMamemon on Mega-tason mutanttidigimon. TonosamaMamemon muistuttaa Mamemonia, jolla on valkoiset kasvot, sininen hame, keltaiset hanskat ja viuhka kädessään ja päässään uloke, jossa on hymynaama. TonosamaMamemon on esiintynyt Digimon iC 20x -pelissä.
TorikaraBallmon
TorikaraBallmon on In-Traning -tason ruokadigimon. TorikaraBallmon muistuttaa kellertävää kanamaista olentoa, jolla on pienet siivet ja jalat. TorikaraBallmon voi kehittyä Burgermoniksi. Digimon Frontierissa TorikaraBallmoneja nähtiin Hamburger Villagessa Burgermonien lapsina. Myöhemmin TorikaraBallmoneja nähtiin Moon Basella. TorikaraBallmonit tuhoutuivat kun Lucemon Chaos Mode tuhosi kaikki kolme kuuta. Digimon Next -mangassa TorikaraBallmoneja nähtiin Light Cityn asukkaina. Vuoden 2020 Digimon Adventure -sarjassa TorikaraBallmoneja nähtiin työntekijöinä Burgermonin ravintolassa. TorikaraBallmonin nimi tulee Lotteria-pikaruokaravintoloissa myytävistä kananugeteista.
Toropiamon
Toropiamon on Ultimate-tason kasvidigimon. Toropiamon muistuttaa liskomaista olentoa, jolla on kukanlehtiä muistuttava kauluri, pitkät siniset kynnet, lehtiä muistuttavat siivet ja kaksi häntää. Toropiamonin hyökkäyksiä ovat Petally Carnage ja Tropical Venom. Toropiamon esiintyi ensimmäisen kerran Digimon Reference Book -kirjassa.
Digimon Ghost Gamessä Toropiamon peitti ostoskeskuksen myrkkypilvellä ostoskeskuksen katolta, mikä sai sitä hengittävät sylkemään tulta ja lopulta menettämään tajuntansa vaarantaen henkensä. Useat KoDokugumonit päättivät käyttää sitä hyväkseen ja imivät hänen myrkkyään ja tartuttavat sillä kauppakeskuksen sisällä olevia ihmisiä. Kiyoshiro löysi rohkeutensa ollessaan lähellä kuolemaa, mikä saa TeslaJellymonin superkehittymään Thetismoniksi, joka voisi torjua Toropiamonin myrkkyä ja luoda sille vastalääkkeen. Myöhemmin Toropiamon selitti, että hän loi myrkkypilven ottaakseen yhteyttä ystäviin, kun hän oli eksyksissä. Toropiamon lähti tämän jälkeen muiden paikalle saapuneiden Toropiamonien matkaan ja Kiyoshiro selitti hänelle, että hänen myrkkynsä oli haitallista ihmisille ja hänen pitäisi käyttää sitä autiolla alueella seuraavan kerran.
Tortomon
Tortomon on Champion-tason matelijadigimon. Tortomon muistuttaa keltaista kilpikonnamaista olentoa, jolla on keltaisia piikkejä selässään. Tortomonin hyökkäyksiä ovat Shell Phalanx, Spinning Body Blow ja Grand Dash. Sarjassa Digimon Zero Two Tortomon jahtasi Daisukea ja Veemonia, kunnes Veemon kehittyi ExVeemoniksi ja kukisti Tortomonin. Toinen Tortomon nähtiin myöhemmin Lou-nimisen lapsen digimonkumppanina ja lopputaistelussa BelialVamdemonia vastaan. Digimon Tamersissa Tortomon nähtiin repeämässä taivaalla Vikaralamonin hyökättyä kaupunkiin. Digimon Data Squadissa Tortomon ilmestyi Yokohamaan, mutta GeoGreymon kukisti hänet. Tortomon esiintyi myös Digimon Adventure V-Tamer 01 -mangassa, jossa Tortomon jahtasi Gabumonia, mutta Taichi ja Zeromaru onnistuivat kukistamaan Tortomonin. Digimon Next -mangassa Tortomon nähtiin taustalla kouluttajansa kanssa Toorun kertoessa Net Battlesta. Vuoden 2020 Digimon Adventure -sarjassa lauma Tortomoneja hyökkäsivät lasten kimppuun heidän saavuttua uudelle mantereelle. Myöhemmin Groundramon liittyi mukaan taisteluun ja alkoi syödä Tortomoneja vahvistuakseen entisestään.
Toucanmon
Toucanmon on Armor-tason lintudigimon. Toucanmon voi syntyä Hawkmonista Lempeyden Digieggin avulla. Toucanmon muistuttaa tukaania, jolla on pitkä sinikeltainen nokka, punainen vartalo, joka muistuttaa puolikasta kananmunaa, pienet mustat siivet ja punakeltaiset kengät. Toucanmonin hyökkäyksiä ovat Pinch Cutter, Marble Peck ja Fancy Cut. Digimon Frontierissa Toucanmoneja nähtiin Ranamonin ihailijakerhon jäsenenä. Ranamon määräsi heidät varastamaan lasten Digivicet. Toucanmonit onnistuivat rannalla viemään Digivicet mutta paljastuivat paetessaan. Ranamon muuntautuu Veden hengen avulla Calmaramoniksi mikä etoo Toucanmoneja. Toucanmonit hylkäävät Ranamonin ja päättävät myydä Digivicet Autumn Leaf Fairilla Datamonille joka vaihtaa ne kameraan. Tommy juoksee Toucanmoneja kohti ja Toucanmonit pakenevat kameran kanssa mutta putoavat jäihin. Tommy pelastaa Toucanmonit mutta Toucanmonit pakenevat uudestaan kunnes Arbormon saa heidät kiinni ja pakottaa Toucanmonit viemään kameran takaisin Datamonille ja palauttamaan Digivicet. Toucanmonit pakenavat tämän jälkeen. Toucanmonit ovat yhä Autumn Leaf Fairilla Dynasmonin ja Crusadermonin hyökkäyksen aikana ja avustavat lapsia lumikatapultin rakentamista ennen evakuointiaan muiden kanssa. Digimon Data Squadissa Toucanmonin nähtiin pakenevan Kuratan ryhmää. Myöhemmin loukkaantuneita Toucanmoneja nähtiin Nyokimonien hoidossa Treemonin metsässä. Digimon Fusionissa Toucanmoneja nähtiin Sweets Zonen asukkaina. Vuoden 2020 Digimon Adventure: -sarjassa Toucanmon nähtiin niiden digimonien joukossa, joiden kodit Millenniummon oli tuhonnut, sekä yrittämässä auttaa ElDradimonia pääsemään takaisin omaan kotiinsa.
Trailmon
Trailmon on Champion-tason konedigimon, joka muistuttaa junan veturia. Trailmoneja on lukuisia erilaisia mm Trailmon Angler, Trailmon Buffalo, Trailmon Worm, Trailmon Franken, Trailmon Ball, Trailmon Kettle, Dark Trailmon, Trailmon Mole, Trailmon Raccoon Dog, Trailmon C-89 Model ja Trailmon Battle Armament. Kaikilla Trailmoneilla on samat hyökkäykset Cool Running ja Emergency Break Spark. Trailmon C-89 Model ja Trailmon Battle Armament ovat esiintyneet ainoastaan Digimon Next -mangassa, jossa Mummymon ajoi Battle Armament Trailmonilla ja tuhosi Trailmon C-89 Modelin. Trailmon Ball on esiintynyt elokuvassa Digimon Frontier: Island of Lost Digimon ja Digimon Fusionin jaksossa 75. Digimon Frontierissa lukuisia Trailmoneja nähtiin Trailmonien kilpailussa. Trailmonit myös kuljettivat lapsia eri paikkoihin digimaailmassa. Dark Trailmon vei Takuyan takaisin digimaailmaan tämän hävittyä taistelun Duskmonille. Zoe, J.P. ja Tommy kohtasivat Trailmon Anglerin Trailmonien hautausmaalla. Trailmon Angler kertoi lapsille tietonsa Rose Morning Starista ja vei lapset sinne. Digimon Fusionin ensimmäisellä kaudella useita Trailmoneja nähtiin Dust Zonella. Trailmon Worm nähtiin vuoden 2020 Digimon Adventure -sarjassa kulkemassa rautatietä, jonka luona Takeru, Patamon, Hikari, Tailmon ja Komondomon kohtasivat matkalla takaisin kohti Tiedon puuta.
Treemon
Treemon on kirsikkapuuta muistuttava virustyyppinen Ultimate-tason digimon. Treemonin hyökkäyksiä ovat Cherry Bomb, Vine Attack ja Illusion Mist.
Digimon Adventuressa Treemon esiintyi Pimeyden Valtiaisiin kuuluvan Pinomonin kätyrinä. Treemon onnistuu huijaamaan Yamaton Taichin kimppuun, mutta ymmärtää, mitä ystävyys on. Treemon yrittää varoittaa Pinomonia tästä sanoen lapsilla olevan jotakin, mitä Pinomonilla ei ole eikä tule olemaan. Pinomon suuttuu tästä ja tappaa Treemonin.
Sarjassa Digimon Zero Two villi Treemon eksyy oikeaan maailmaan ja alkaa riehua nähtyään joulukuusen. Lapset kuitenkin voittavat Treemonin ja palauttavat hänet digimaailmaan. Digimon Tamersissa Calumon tietämättään kehittää kolme Woodmonia Treemoneiksi. Digimon Frontierissa Treemon nähdään Sakkakumonin metsässä, jossa hän hyökkäsi Shibayaman kimppuun. Poika kuitenkin muuntautui Beetlemoniksi ja onnistui kukistamaan Treemonin. Digimon Data Squadissa lapset kohtasivat Treemonin metsässä paettuaan Falcomonia. Treemon kertoi heille olevansa metsän suojelija yhdessä Nyokimon-armeijansa kanssa. Treemon taisteli Peckmonia vastaan ennen kuin Gotsumon saapui vahingoittaen metsää kivihyökkäyksillään. Treemon kertoi lapsille mistä Merukimon löytyy. Myöhemmin Treemon ja Nyokimonit vahingoittuivat Akihiro Kuratan hyökättyä metsään ryhmineen mutta he selviytyivät. Digimon Adventure V-Tamer 01 -mangassa Treemon nähtiin Tag of Sky-alueen vartijana. Treemon yhdistyi Megadramonin kanssa Ghoulmoniksi ja taisteli lapsia vastaan, kunnes AeroVeedramon tuhosi Ghoulmonin, jolloin Treemonkin tuhoutui. Vuoden 2020 Digimon Adventure: -sarjassa Treemon nähtiin kuuntelemassa Lopmonin tarinaa oikeasta maailmasta, josta Valitut olivat tulleet, Woodmonien ja Budmonien ohella. Digimon Ghost Gamessä Treemon asui MoriShellmonin hallitsemassa metsässä ja toteutti urbaanin legendan jumalatar Kasumista syöden metsään saapuvia ihmisiä vahvistuakseen. Hiro, Ruli ja Kiyoshiro onnistuivat lopulta kukistamaan Treemonin ja vapauttamaan metsään vangitut ihmiset.
Triceramon
Sarjassa Digimon Zero Two Daisuke Motomiya ja Ken Ichijouji kohtasivat villin Triceramonin, joka oli eksynyt oikeaan maailmaan. Paildramon yritti palauttaa sen Digimaailmaan, mutta Triceramon oli kova vastustaja. Lisäksi Mummymon päätti käyttää tilaisuutta hyväksi tuhotakseen Paildramonin lopullisesti. Mutta Gennain mukanaan tuoma Qinglongmonin valo antoi Paildramonille kyvyn digivoitua Imperialdramoniksi, joka lähetti Triceramonin takaisin Digimaailmaan ja tuhosi kaikki Japaniin ilmestyneet Pimeät tornit. Elokuvassa Digital Monster: X-Evolution nähtiin Triceramonin X-Antibodymuoto Triceramon X, joka johti laumaa Triceramoneja. Omnimon tappoi Triceramon X:än murskaamalla tämän pään. Muiden Triceramonien nähtiin pakenevan Omnimonia, mutta Omnimon tuhosi ne. Myöhemmin kaksi Triceramonia nähtiin Silphymonin kapinallisryhmässä, joka joutui DexDoruGreymonien hyökkäyksen kohteeksi. Digimon Fusionissa Triceramon oli yksi Ryouma Mogamin nappaamista digimoneista. Triceramon esiintyi myös elokuvasarjan Digimon Adventure tri. takaumakohtauksissa yhtenä ennen Taichi Yagamin ja muiden aikaa edeltäneiden Valittujen lasten digimonkumppaneista, joka taistelussa Pimeyden valtiaita vastaan digivoitui Qinglongmoniksi, yhdeksi Digimaailman neljästä vartijasta. Triceramon oli myös Digimon Adventure V-Tamer 01 -mangassa jossa Taichi ja Zeromaru kukistivat hänet. Ja vuoden 2020 Digimon Adventuressa Triceramon oli auttamassa ElDradimonia palaamaan kotiin muiden digimonien kanssa, joiden kodit Millenniummon tuhosi.
Troopmon
Troopmon on Champion-tason epäkuollut digimon. Troopmon muistuttaa mustaa olentoa, jolla on kaasunaamari kasvoillaan. Troopmonin hyökkäyksiä ovat Splendid Attack ja Death March. Digimon Fusionissa useita Troopmoneja nähtiin MadLeomonin armeijassa. MadLeomon yhdisti osan Troopmoneista itseensä muuntautuen Armed Modeen. Troopmoneja nähtiin myös Forest Zonella, Lake Zonella, Sweet Zonella, Sword Zonella ja Laylamonin ja Tactimonin palvelijoina sekä MegaDarknessBagramonin hyökkäysjoukoissa. Digimon Xros Wars-mangassa Troopmoneja nähtiin Snow Zonella Zanbamonin armeijassa ja Jupiter Zonella puolustamassa Bagramonin linnaa. Vuoden 2020 Digimon Adventure -sarjassa Minotarumon komensi laumaa Troopmoneja Bulbmonin sisällä. Minotarumon lähetti Troopmoneja Taichin ja Yamaton kimppuun, mutta Leomon, Spadamon ja Falcomon pelastivat lapset. Myöhemmin Leomon onnistui kukistamaan loput Troopmonit Bulbmonin sisällä. Troopmoneja nähtiin myöhemmin myös Mephistomonin kätyreinä.
Tsukaimon
Tsukaimon on Rookie-tason Digimon-hahmo. Tsukaimon muistuttaa Patamonia mutta on väriltään violetti ja pahaluonteinen. Tsukaimonin hyökkäyksiä ovat Purple Fog, Bad Message, Friendly Fire, Purple Smog, Purple Haze, Dark Twister, Slamming Attack ja Fluffy Attack.
Vuoden 2020 Digimon Adventure -sarjassa Tsukaimon esiintyy lyhyesti Takerun ja Patamonin näkemässä näyssä Devimonin Rookie-muotona. Digimon Ghost Gamessä Tsukaimon nähtiin Petermonin hallitsemassa Mikä-Mikä-Maassa.
Tsukaimon on esiintynyt myös useissa Digimon World -pelisarjan peleissä. Peleissä Tsukaimon voi kehittyä myös Bakemoniksi tai Devidramoniksi. Tsukaimonin nimi tulee japaninkielen sanoista Tukai ja Tukaima.
Tsumemon
Tsumemon on Kuramonin In-Traning-muoto. Tsumemon muistuttaa jalan näköistä olentoa, jolla on pitkät kynnet ja silmä. Tsumemonin hyökkäys on Nail Scratch. Digimon-elokuvassa Kuramon kehittyi Tsumemoniksi ja alkoi aiheuttaa ongelmia internetissä saaden tuotteiden hinnat nousemaan pilviin. Myöhemmin Tsumemon kehittyi Keramoniksi. Digimon Data Squadissa Tsumemoneja nähtiin Merukimonin linnassa. Lapset ja heidän digimoninsa tuhosivat suurimman osan heistä raivatessaan tietä Merukimonin luo. Digimon Fusionin kolmannella kaudella Quartzmon loi useita Tsumemoneja, jotka kehittyivät Keramoneiksi, Chrysalimoneiksi, Infermoneiksi ja Diaboromoneiksi. Tsumemon esiintyi myös Digimon Ghost Gamessä.
Tsunomon
Tsunomon on In-Training-tason digimon. Tsunomon on kehittynyt Punimonista ja kehittyy Gabumoniksi. Tsunomonin aseen nimi on Bubble Blow (Kuplapuhallus). Tsunomon on oranssinkeltainen pyöreänmuotoinen digimon, jonka otsassa on tylppä, harmaa sarvimainen uloke. Digimon Adventuressa MetalGarurumon dedigivoitui Tsunomoniksi aina taistelun jälkeen. Digimon Frontierissa Tsunomon nähtiin Digimonien koulun oppilaana. Tsunomon kehittyi Gabumoniksi ja pelasti Kapurimonin hukkumasta. Myöhemmin Tsunomoneja nähtiin Autumn Leaf Fairilla ja Aikojen Alun kaupungissa. Digimon Data Squadissa kaksi Tsunomonia nähtiin Marcusin ja Agumonin toimesta kun Norstein ja Gaomon taistelivat Drimogemonia vastaan. Tsunomon oli myös yksi Kuratan ryhmän uhreista 10 vuotta ennen sarjan tapahtumia jouduttuaan tuulipyörteeseen.
Tsunomonin nimi tulee japanin kielen sanasta tsuno, joka tarkoittaa sarvea.
Turuiemon
Turuiemon on Lopmonin oikea Champion-muoto. Turuiemon muistuttaa violettia jänistä, jolla on keltaiset housut ja paita, mustat kengät, punaiset hanskat ja Tokaku Tessou nimiset nyrkkiraudat käsissä ja sininen huivi kaulassa. Turuiemonin hyökkäyksiä ovat Gauntlet Claw ja Ninja Fist. Digimon Fusionissa Turuiemoneja nähtiin Bright Landin asukkaina. Turuiemon voi kehittyä Antylamoniksi. Vuoden 2020 Digimon Adventure -sarjan takaumakohtauksessa nähtiin Turuiemonin hohtava sielutti, kun taistelussa Millenniummonia vastaan Lopmon hyppäsi Champion- ja Ultimate-tasojen ohi kehittykseen Cherubimoniksi asti.
Tuskmon
Tuskmon on Champion-tason vihreä dinosaurusdigimon, jolla on isot punamustarenkaiset kulmahampaat selässä ja piikkejä nenässä, hännässä ja pääkallosymbolit olkapäissä. Tuskmonin hyökkäyksiä ovat Slamming Tusk, Horn Driver ja Bayonet Lancer. Tuskmon esiintyi Digimon Adventuressa Vamdemonin kätyreinä. Phantomon lähetti Tuskmonin yhdessä Snimonin kanssa Yamaton ja Soran kimppuun. Tuskmon kukisti taistelussa Garurumonin ja oli voitolla kunnes Hikari antautui Phantomonille jotta hän säästäisi heidän henkensä. Myöhemmin Zudomon kukisti Tuskmonin ja löi tämän tajuttomaksi. Tuskmon tuhoutui kun Vamdemonin lepakot absorboivat hänet ja yhdistyivät VenomVamdemoniksi. Sarjassa Digimon Zero Two Tuskmon oli digimonkeisarin pimeän renkaan vaikutuksen alaisena ja jahtasi Elecmonia. Myöhemmin Tuskmonit taistelivat DarkTyrannomoneja ja Kuwagamoneja vastaan. Myöhemmin Tuskmon nähtiin ihmisten maailmassa Intian ja Kiinan rajalla. Digimon Tamersissa Tuskmon oli yksi niistä digimoneista jotka halusivat Rikan kouluttajakseen. Tuskmon nähtiin myös Digimon Adventure V-Tamer 01 -mangassa Daemonin kätyrinä. Tuskmon hyökkäsi yhdessä Cyclonemonin kanssa Hospitowniin ja taisteli Greymonia, Meramonia ja Centarumonia vastaan, mutta he onnistuivat kukistamaan Tuskmonin. Vuoden 2020 Digimon Adventure -sarjassa lauma Soundbirdmonin aivopesemiä Tuskmoneja hyökkäsivät lasten kimppuun Tanemonien kylässä, mutta lapset onnistuivat kukistamaan Tuskmonit.
Tuwarmon
Tuwarmon on Damemonin kehittyneempi muoto. Tuwarmon muistuttaa ninjaa, jolla on keltainen panssarointi ja selässään nunchakuja muistuttavat harmaanvalkoiset Mantis Arm-aseet. Tuwarmonin hyökkäyksiä ovat Mantis Dance, Smokescreen Ditch, Mantis Arm, Hermit Restoration, Body Replacement Technique, Fūjin's Waves, Spider Bind, Furoshiki Wrapping ja Body Dodging Technique ja RuthlessTuwarmon Beast Modessa Tuwarmon Missile Storm, Burning Boogie ja Hell,s Mantis Dance. Digimon Fusionissa Damemon kehittyi Tuwarmoniksi ja taisteli lapsia vastaan. Ewan Amano yhdisti Tuwarmonin AxeKnightmonin kanssa MusoKnightmoniksi ja Axemonin Tuwarmonin kanssa RuthlessTuwarmoniksi ja myöhemmin Hell Fieldilla Ewan yhdisti Apollomonin joukot Sethmonin, Dobermonin, Grizzlymonin, Bullmonin, Oryxmonin, ja Gorillamonin RuthlessTuwarmonin kanssa RuthlessTuwarmon Beast Modeen. Shoutmon X7 onnistui taistelun aikana haavoittamaan RuthlessTuwarmonia kuolettavasti iskullaan, minka seurauksena Tuwarmon taantui Damemoniksi ja kuoli vammoihinsa.
Tylomon
Tylomon on Armor-tason merieläindigimon. Tylomon voi syntyä Tailmonista Luotettavuuden Digieggin avulla. Tylomon muistuttaa hain ja tylosauruksen risteytystä. Tylomonin hyökkäyksiä ovat Torpedo Attack, Shark Fin Blade, Hydro Wave ja Terror Plankton. Elokuvassa Digimon Tamers: Battle of Adventurers Tylomon jahtasi Minamia ja hyökkäsi Takaton, Kain ja Guilmonin kimppuun ja veti Guilmonin pinnan alle. Guilmon nousi myöhemmin pintaan, mikä paljasti että hän todennäköisesti tuhosi Tylomonin. Digimon Data Squadissa Marcus Damon, Agumon, Keenan ja Falcomon ylittivät järven Tylomonin avulla. Vuoden 2020 Digimon Adventure -sarjassa lauma Tylomoneja, jotka olivat Soundbirdmonin vallassa hyökkäsivät Whamonin kimppuun, mutta Kabuterimon tuhosi Soundbirdmonin, mikä palautti Tylomonit normaaleiksi. Tylomonista on myös X-Antibodymuoto Tylomon X, joka esiintyi Digimon Collectors -pelissä.
Milly Tojkander
Emelie Fredrika (Milly) Tojkander (18. joulukuuta 1866 – 2. syyskuuta 1939 ) oli suomalainen rautatievirkamies ja ensimmäinen vakinaiseksi asemapäälliköksi Valtionrautateillä nimitetty nainen.
Luettelo digimoneista S–T
Tyrannomon
Tyrannomon on Champion-tason dinosaurusdigimon ja väriltään punainen. Tyrannomonin selässä ja hännässä olevat harjanteet ovat vihreitä. Tyrannomonin hyökkäyksiä ovat Fire Breath, Slash Nail, Dino Kick ja Wild Buster. Digimon Adventuressa Etemon lähetti Tyrannomonin Yamaton ja Koushiron perään heidän löydettyään tunnuksensa. Piccolomon suojeli lapsia Tyrannomonilta, kunnes Taichi ja Greymon tulivat paikalle ja Greymon kukisti Tyrannomonin. Tyrannomoneja nähdään myöhemmin vartioimassa Nanomonin Pyramidia. Myöhemmin Tyrannomonit imeytyivät Etemonin verkostoon ja tuhoutuivat. Tyrannomon myös ilmaantuu hetkeksi Tokioon ja Pariisiin yhtenä lukuisista Digimaailmasta ilmestyneistä digimoneista, jotka kiteyttivät kaiken mitä koskettivat ja joihin muiden digimonien aseet eivät tehonneet. Se lopulta katosi Pimeyden valtiaiden ja Apocalymonin tuhouduttua. Sarjassa Digimon Zero Two kuusi Tyrannomonia olivat digimonkeisarin pahan renkaan vaikutuksen alaisina. Lasten digimonit eivät pärjänneet heille, kunnes Pegasmon ja Nefertimon ilmestyivät paikalle ja sitoivat Tyrannomonit yhteen Golden Noose -hyökkäyksellään, mikä vapautti Tyrannomonit renkaiden vallasta. Myöhemmin Tyrannomoneja ilmestyy ihmisten maailmaan Aasiaan ja New Yorkiin. Tyrannomon nähtiin myös lopputaistelussa BelialVamdemonia vastaan. Digimon Tamersissa kaksi Tyrannomonia nähtiin repeämässä taivaalla Vikaralamonin hyökättyä Shinjukuun. Digimon Data Squadissa SaberLeomon kertoo Gotsumonille Tyrannomonin olleen yksi Kuratan ryhmän uhreista 10 vuotta sitten. Elokuvassa Digital Monster: X-Evolution Tyrannomoneja nähdään Silphymonin kapinallisryhmässä ja pakenemassa Omnimonia. Digimon Adventure V-Tamer 01 -mangassa Starmon haastoi Zeromarun voittamaan Tyrannomonin kädenväännössä. Toinen Tyrannomon joutui myöhemmin Neo Saiban uhriksi. Digimon Next -mangassa Tyrannomon taisteli Golemonia vastaan Net Battlessa. C'mon Digimon -mangassa Deathmon kukisti Tyrannomonin ja latasi tämän datan itseensä muuttuen Death Tyrannomoniksi. Elokuvassa Digimon Adventure: Last Evolution Kizuna Chuumon kehittyi Tyrannomoniksi ja taisteli yhdessä Leomonin ja Vegiemonin kanssa kolmea Ultimate-tason Eosmonia vastaan. Vuoden 2020 Digimon Adventure -sarjassa Tyrannomon toimi Gaossmonin ratsuna, mutta Nohemonin voitettua sen, se kääntyi Gaossmonia vastaan. Ja sen jälkeen kun Omnimon Alter-S tuhosi Abbadomonin, Tyrannomon ja kaikki muut jättömaan digimonit iloitsivat vesihanasta tulevasta vedestä.
Tyrannomon voi kehittyä MasterTyrannomoniksi. Tietokonevirus voi muuttaa Tyrannomonin DarkTyrannomoniksi. Tyrannomonista on myös X-Antibodymuoto Tyrannomon X, joka esiintyi Digimon Chronicle X -mangassa taistelemassa Rhinomonia ja kolmea MameTyramonia vastaan.
Milly Tojkander
Milly Tojkanderin vanhemmat olivat Raudun Raasulin rajaviskaali Erik Jaakonpoika Tojkander (s. 1823) ja hänen neljäs puolisonsa Sofia Wilhelmiina Öhrstedt (s. 1828). Hän kävi 1877–1882 ruotsinkielistä Svenska fruntimmersskolan-tyttökoulua Viipurissa.
Luettelo digimoneista S–T
TyrantKabuterimon
TyrantKabuterimon on Mega-tason hyönteisdigimon. TyrantKabuterimonilla on violetti digikromattu kuori, hyönteismäiset kellertävät siivet ja terävät kynnet. TyrantKabuterimon on ötököiden kuningas. TyrantKabuterimonin hyökkäyksiä ovat Shine of Bee ja Bee Cyclone. TyrantKabuterimon on esiintynyt videopeleissä Digimon Masters, Digimon All-Star Rumble ja Digimon Mini Version 2.
Tyutyumon
Tyutyumon on Rookie-tason petodigimon. Tyutyumon muistuttaa kellertävää hiirtä, jolla on punaiset hanskat. Tyutyumon nähdään yleensä yhdessä Damemonin kanssa aivan kuin Chuumon Sukamonin kanssa. Tyutyumonin hyökkäys on Tyutyu Twitter.
Milly Tojkander
Tojkander oli rautateiden palveluksessa 48 vuotta. Hän aloitti 1885 harjoittelijana Viipurin asemalla ja hän suoritti sähköttäjätutkinnon 1886. Tojkander oli sähköttäjänä vuodesta 1889 Kouvolan asemalla ja vuodesta 1890 Mikkelin asemalla. Tojkander suoritti virkamiestutkinnon vuonna 1900 ja hän oli sitten ensin 2. luokan kirjurina Viipurin asemalla vuodesta 1901 alkaen ja kirjurina rautateiden kontrollikonttorissa Helsingissä 1906-1914. Hän teki opintomatkoja Suomeen ja Venäjälle ja hän osallistui naisammattiliittojen kansainvälisiin konferensseihin Tukholmassa, Wienissä ja Budapestissa.
Luettelo digimoneista S–T
Tyutyumon
Tyutyumon nähtiin Digimon Fusionissa Bagra-armeijan jäsenenä. Tyutyumon istuu Damemonin selässä. Kun Damemon kuoli, Tyutyumon otti Ewan Amanon vangiksi ja kasvoi jättimäiseksi kooltaan. Lapset onnistuivat kuitenkin kukistamaan Tyutyumonin ja Bastemon söi hänet.
Vuoden 2020 Digimon Adventure -sarjassa Tyutyumoneja nähtiin useiden tietoa etsivien digimonien joukossa, jotka oleskelivat Tiedon puulla.
Milly Tojkander
Tojkander hoiti asemapäällikön virkaa tilapäisenä Muurolassa 1912 ja Kellon asemalla vuodesta 1914. Maaliskuussa 1916 hänet nimitettiin senaatin erivapaudella Kauppilanmäen asemapäälliköksi. Talin asemapäällikkönä ja aseman postinhoitajana Tojkander toimi vuodesta 1920 alkaen. Hän jäi eläkkeelle vuonna 1933 ja asui sitten viimeiset vuotensa Urheilukadulla Helsingissä palvelijansa Lyydi Huuskon luona.
Helena Sinervo
Kirsti Helena Sinervo (s. 17. helmikuuta 1961 Tampere) on suomalainen runoilija, kirjailija ja suomentaja. Hänen romaaninsa Runoilijan talossa voitti vuoden 2004 Finlandia-palkinnon. Sinervo on voittanut arvostetun Tanssiva karhu -runopalkinnon kahdesti ja hänelle on myönnetty Aleksis Kiven rahaston elämäntyöpalkinto. Hänen runojaan on käännetty yli 30 kielelle.
Ura
Sinervo valmistui ylioppilaaksi vuonna 1980, pianonsoitonopettajaksi vuonna 1986 Tampereen konservatoriosta ja filosofian maisteriksi vuonna 1994 Helsingin yliopistosta. Hän on julkaissut useita runokokoelmia, lastenkirjoja sekä neljä romaania, joista Runoilijan talossa voitti vuoden 2004 Finlandia-palkinnon. Romaani kertoo runoilija Eeva-Liisa Mannerin elämästä. Sinervo on voittanut myös Yleisradion Tanssiva karhu -palkinnon vuosina 2001 ja 2011 sekä Aleksis Kiven rahaston palkinnon elämäntyöstä 2020.
Virve Ojanteen dramatisoima näytelmä Runoilijan talossa sai ensi-iltansa Rauman Kaupunginteatterissa 4. marraskuuta 2005. Romaani ilmestyi myös Tiia Lousteen lukemana äänikirjana 2006 (Tammi).
Sinervo on kirjoittanut useita kirjallisuuslehdissä ja antologioissa sekä teosten esipuheina julkaistuja esseitä, joista tärkeimmät on käännetty ja julkaistu ruotsiksi, englanniksi tai saksaksi. Hän on toiminut myös vuosina 1994–2003 kirjallisuuskriitikkona muun muassa Nuoressa Voimassa, Aamulehdessä, Parnassossa sekä Helsingin Sanomissa sekä kirjoittanut eri yhteyksissä julkaistuja kolumneja. Lisäksi Sinervo on suomentanut useita kirjallisuuslehdissä ja antologioissa julkaistuja runoja muun muassa Hélène Dorionin, Ted Hughesin, Edmond Jabèsin ja Nimrodin teoksista.
Kirjalliset luottamustehtävät
Sinervo on toiminut Nuoren Voiman Liiton sekä NVL:n Säätiön hallituksessa vuodesta 1992 alkaen 2000-luvun alkuun, Eino Leinon Seuran johtokunnassa 1990-luvun puolivälissä, Helsingin Kirjailijat ry:n johtokunnassa 2001–2002, Suomen Kirjailijaliiton johtokunnassa 2006–2008, Lukukeskuksen johtokunnassa 2006–2008, Baltic Writers' Councilin johtokunnassa 2007–2008 sekä Visbyn kääntäjä- ja kirjailijakeskuksen johtokunnassa 2007–2009.
Atlantique
Atlantique on yksi Beninin departementeista. Sen pääkaupunki on Allada. Departementin pinta-ala 3 233 km2 ja väkiluku oli Beninin departementeista suurin, vuoden 2006 heinäkuussa 982 300.
Departementti sijaitsee Beninin etelärannikolla.
Piirikunnat
thumb|left|Atlantiquen piirikunnat. Atlantiquen piirikunnat ovat:
Leopoldinkukat
Leopoldinkukat (Aphelandra) ovat huonekasvikäytössä tunnetuiksi tulleita trooppisia akanttikasveja (heimo Acanthaceae).
Néa Epídavros
Néa Epídavros on Kreikan kylä, joka sijaitsee Peloponnesoksen niemimaan itäosassa. Se kuuluu hallinnollisesti Epídavroksen kuntaan, Argoliksen alueyksikköön ja Peloponnesoksen alueeseen. Kylän väkiluku on 896 (vuonna 2011).
thumb|left|160px|[[Epídavroksen ensimmäinen kansalliskokous|Epídavroksen ensimmäisen kansalliskokouksen muistomerkki Néa Epídavroksessa.]] Néa Epídavroksen, suomeksi ”Uusi Epidauros”, nimi viittaa antiikin aikaiseen Epidauroksen kaupunkiin sekä sen paikalla nykyisin sijaitsevaan Archaía Epídavroksen (myös Palaiá Epídavros, ”Vanha Epidauros”) kylään. Néa Epídavros sijaitsee näistä noin viisi kilometriä luoteeseen. Kylä muistetaan ennen kaikkea siellä ajalla 20. joulukuuta 1821 – 16. tammikuuta 1822 kokoontuneesta Epídavroksen ensimmäisestä kansalliskokouksesta, jossa kokoontui joukko Kreikan itsenäistymiseen johtaneen kansannousun osanottajia. Kreikan varsinainen itsenäisyysjulistus annettiin ja ensimmäinen perustuslaki säädettiin Néa Epídavroksessa 1. tammikuuta 1822.
Néa Epídavros muodostaa myös laajemman kyläyhdyskunnan (Τοπική Κοινότητα Νέας Επιδαύρου, Topikí Koinótita Néas Epidávrou), johon kuuluvat varsinaisen Néa Epídavroksen kylän lisäksi kylät Galanaíika ja Palaiochóri sekä Moní Taxiarchón -luostari. Koko yhdyskunnan väkiluku on 987.
Róbert Zimonyi
Róbert Zimonyi (s. Róbert Zverzsina, 18. huhtikuuta 1918 Sárvár, Unkari – 2. helmikuuta 2004 Miami, Florida, Yhdysvallat ) oli unkarilaissyntyinen, mutta myöhemmin yhdysvaltalaistunut soudun olympiavoittaja. Zimonyi oli 170 senttimetriä pitkä ja painoi 52 kilogrammaa.
Zimonyi saavutti perämiehellisestä kaksikosta pronssia yhdessä Antal Szendeyn ja Béla Zsitnikin kanssa vuoden 1948 kesäolympialaisista Lontoosta, toimien itse perämiehenä. Hän kilpaili Unkarin väreissä myös vuoden 1952 kesäolympialaisissa Helsingissä.
Vuonna 1956 Zimonyi pakeni Unkarin kansannousun myötä Yhdysvaltoihin ja sai maan kansalaisuuden. 16 vuotta edellisestä olympiamitalistaan, Zimonyi saavutti kultaa kahdeksikon perämiehenä vuoden 1964 kesäolympialaisista Tokiosta. Yhdysvaltain riveissä hän saavutti myös kultaa nelikosta vuoden 1967 Pan-Amerikan kisoista Winnipegistä.
Zimonyi kuoli 85-vuotiaana vuonna 2004.
Jääkiekon maailmanmestaruuskilpailujen 2015 kokoonpanot
Tämä on luettelo jääkiekon maailmanmestaruuskilpailuihin 2015 nimetyistä urheilijoista. Pelaajan nimen yhteydessä on ilmoitettu hänen pelinumeronsa kilpailuissa ja kaudella 2014–2015 edustamansa seura.
Greg Norman
right|thumb|250px|Greg Norman St Andrews Old Coursen 18. reiällä.
Gregory John "Greg" Norman (s. 10. helmikuuta 1955 Queensland, Australia) on australialainen golfpelaaja. Hänet tunnetaan myös lempinimellä The Great White Shark tai lyhyesti The Shark hänen aggressiivisen pelityylinsä ja vaaleiden hiustensa takia.
Normanin vanhemmat ovat liikemies Mervin Norman ja hänen vaimonsa Toini. Toinin äiti oli Suomesta Oulaisista kotoisin oleva Tyyne Hovi (omaa sukua Pienihäkkinen), joka muutti huhtikuussa 1930 Australiaan. Greg Norman aloitti golfin pelaamisen 15-vuotiaana. Tätä ennen hänen harrastuksiaan olivat rugby, uinti ja kalastus. Kiinnostus golfiin syttyi hänen ollessaan äitinsä Toinin mailapoikana Virginia Golf Clubilla vuonna 1970. Kahdessa vuodessa Normanista tuli scratch-tason golfaaja ja maansa maajoukkuepelaaja. Vuonna 1976 hän siirtyi ammattilaiseksi ja vuotta myöhemmin aukeni paikka PGA European Tourille.
Kun Norman oli voittanut Euroopan Tourin rahalistan vuonna 1982, hän siirtyi PGA Tourille. PGA Tourilla voittoja on kertynyt 20 ja rahalistan voittokin kolmena vuonna. Kaikkiaan ammattilaisvoittoja on 86. Norman on ollut kaikkiaan 331 viikkoa golfin maalimanlistan ykkösenä. Näiden lukuisten voittojen joukossa on kaksi major-voittoa. Kummatkin major-tittelit ovat British Openista. Voitot tulivat vuonna 1986 Turnberryssä ja vuonna 1993 Royal St George'sissa. Vuoden 2008 British Openia Norman johti kolmen kierroksen jälkeen, mutta sijoittui lopulta jaetulle kolmannelle sijalle. Kilpailun voitti toistamiseen Irlannin Pádraig Harrington.
Norman on hävinnyt jokaisessa neljässä majorissa voiton playoffissa. Historiaan on jäänyt myös vuoden 1996 US Mastersin viimeisen kierroksen kuuden lyönnin johdon muuttuminen viiden lyönnin tappioksi Nick Faldolle.
Nykyään Greg Norman on arvostettu kenttien suunnittelija sekä yritysjohtaja. Hänellä on kaksi lasta, Morgan-Leigh ja Gregory, ensimmäisen vaimonsa kanssa. Hän meni uudelleen naimisiin 2008 kuuluisan naistennispelaaja Chris Evertin kanssa, mutta pari erosi jo seuraavana vuonna. Vuoden 2010 marraskuussa hän meni naimisiin sisustussuunnittelija Kirsten Kutnerin kanssa. Hänet nimitettiin vuonna 2001 World Golf Hall of Famen jäseneksi.
Uusi Jerusalem
thumb|250px|1300-luvun seinävaate, jossa Johannes näkee [[Jumala (kristinusko)|Jumalan laskevan Uuden Jerusalemin.]] Uusi Jerusalem on kristinuskon mukaan kaupunki, joka lasketaan taivaasta Jumalan asuinsijaksi ihmisten keskelle uuteen maailmankaikkeuteen (uudet taivaat ja uusi maa). Uusi Jerusalem lasketaan vasta aivan aikojen lopussa viimeisen tuomion jälkeen. Se on paikka, jossa Kristuksen seuraajat viettävät ikuisuutensa, ja Jumalan lupausten lopullinen täyttymys.
Koodi (sarjakuvahahmo)
Koodi, oikealta nimeltään Douglas Aaron "Doug" Ramsey, on Marvelin sarjakuvahahmo, joka seikkailee Uudet Mutantit -ryhmässä. Mutanttivoimillaan Koodi kykenee intuitiivisesti kääntämään minkä tahansa puhutun, kirjoitetun, koodi- tai kehonkielen. Koodin kyky on kielen muodon lisäksi riippumaton sen alkuperästä: hän pystyi esimerkiksi kääntämään muutamassa tunnissa jo kauan sitten kuolleen lajin kielen, jossa ei ollut mitään yhtymäkohtia nykykieliin. Vaikka Koodin kyky ei olekaan seurausta älykkyydestä, hän pystyy kykynsä ansiosta tekemään pitkällemeneviä, tarkkoja johtopäätöksiä, joita ei kykene selittämään.
Tausta
Doug Ramsey on Philip ja Sheila Ramseyn poika.
Teini-ikäisenä Doug oli Kitty Pryden ystävä. He tapasivat sen jälkeen, kun Kitty oli muuttanut Westchesterin piirikuntaan käydäkseen Charles Xavierin Lahjakkaiden Nuorten Koulua. Kittyä ja Dougia yhdisti kiinnostus videopeleihin, tietokoneisiin ja tietotekniikkaan: Kitty osasi rakentaa laitteita, joille Doug sitten kirjoitti ohjelmistot.
Professori X oli epäillyt, että Dougilla saattaisi olla kommunikointiin liittyviä mutanttivoimia, muttei ollut pyytänyt tätä kouluunsa. Kun Doug sai stipendin Emma Frostin akatemiaan Massachusettsissa, hän ei vielä tiennyt, että Frost oli yksi Ryhmä-X:n vastustajista. Kitty lähti saattamaan Dougia tämän ensimmäisenä päivänä akatemiassa, ja joutui siellä vangiksi. Uudet Mutantit vapauttivat Kittyn, mutta Frost pyyhki Dougin muistista mutanttien puuttumisen tapahtumien kulkuun. Siitä huolimatta Doug lopulta kieltäytyi vastaanottamasta Frostin stipendiä.
Kun tekno-orgaaninen avaruusolento Sotakone saapui Maahan, Dougin kykyjä tarvittiin hämmentyneen avaruusolennon kanssa kommunikointiin, jolloin liittyi Uusiin Mutantteihin. Dougin teknologiamyönteisyyden ja ymmärryshalukkuuden seurauksena hänestä ja Sotakoneesta tuli pian läheiset ystävykset: Sotakone viittaa Dougiin sanalla "itsesieluystävä" siinä missä muut ovat "itseystäviä".
Vaikka Dougin mutanttivoimat ovat vaarattomia, ja vaikka hänen vanhempansa esitetään onnellisina ja rakkaudellisina, Doug on Uusista Mutanteista ainoa, joka ei ole paljastanut vanhemmilleen olevansa mutantti. Hän pelkää vanhempiensa hylkäävän hänet olipa hänen mutaationsa millainen tahansa.
Doug hallitsee ohjelmointikielet, sillä hän ymmärtää käytännössä välittömästi minkä tahansa konekielen. Jo entuudestaan päteävänä hakkerina hänestä tuli heti Ryhmä-X:n tietokoneasiantuntija, ja hän on kirjoittanut paljon ryhmän harjoittelusalia, Vaarahuonetta sääteleviä ohjelmia.
Huolimatta kyvyistään ja siitä, että ne ovat toisinaan pelastaneet jopa koko maailman, Doug kokee itsensä hyödyttömäksi. Vaaran uhatessa Sotakone sulkee hänet sisäänsä, mikä sekin on lisännyt Dougin arvottomuudentunnetta. Sekään ei auttanut asiaa, että Asgårdiin jouduttuaan Koodi hävisi taistelussa piialle.
Doug ja Sotakone ovat oppineet sulauttamaan fyysiset olemuksensa yhteen olennoksi joka näyttää Dougilta, mutta koostuu Sotakoneen materiaalista ja heidän fuusioituneesta persoonallisuudestaan. Näin heidän käytössään on molempien voimat, mutta samalla Doug on vaarassa saada parantumattoman tartunnan Sotakoneen viruksesta, minkä seurauksena hänestä tulisi Sotakoneen kaltainen olento.
Jalkaväenkivääri M/27
Jalkaväenkivääri M/27 eli Pystykorva oli Suomen maavoimien peruskivääri 1920-luvulta talvisotaan asti. Jatkosodan alkaessa sen paikan peruskiväärinä oli ottanut M/39 ”Ukko-Pekka”.
Pystykorva on osittain suomalaisvalmisteinen, (vanhoista osista koottu, piippu uusittu) muokattu versio venäläisestä Mosin Nagant M/91 -pulttilukkokivääristä. Suurimmat erot venäläismalliin ovat lyhennetty piippu ja paranneltu laukaisumekanismi sekä etutähtäin, josta nimi Pystykorva tuleekin: sen reunimmaiset osat muodostavat jyvää suojaavat pystyssä olevat ”korvat”.
Ase on miltei identtinen harvinaisemman M/28-suojeluskuntakiväärin kanssa. Laukaisukoneistoissa on pieniä eroja. Pystykorva sai jonkin verran kielteistä palautetta sen pistimen taipumuksesta ammunnan aikana murtaa aseen etuhelan kiinnitys. Syynä tähän oli liian ohut etutukki, johtuen aseen lyhentämisestä vanhoista M/91-kivääreistä. Rakennetta korjattiin vuonna 1937 asentamalla vahvistettu etuhela. Silti mallia 27 pidettiin luotettavana ja tarkkana aseena. Valtion kivääritehdas ja Tikkakoski Oy valmistivat aseita vuosina 1927–1930 60 000 kappaletta ja vuosina 1937–1939 lujemmalla tukilla ja vahvistetulla siderenkaalla 5 000 kappaletta. Aseesta valmistettiin myös lyhyempää ratsuväen mallia noin 2 500 kappaletta sarjanumeroilla 72000–74900. Suuri osa ratsuväkimallista 91/27rv tuhoutui jatkosodan aikana Viipurinlahden taisteluissa. Jäljelle jääneistä harvat yksilöt museoitiin ja loput romutettiin 1950-luvulla.
Pystykorvan suunnittelijana ja lopulliseen muotoon kehittäjänä mainitaan jääkärikapteeni Iisak Einar Kuusisto.
HMNZS Canterbury (F421)
HMNZS Canterbury (viirinumerot F148 ja F421) oli Uuden-Seelannin kuninkaallisen laivaston Leander-luokan fregatti.
Valmistus
Alus tilattiin Yarrow Shipbuildersilta Scotstounista, missä köli laskettiin 12. kesäkuuta 1969. Se laskettiin vesille 6. toukokuuta 1970 ja valmistui 22. lokakuuta 1971.
Palvelus
Alus upotettiin keinotekoiseksi riutaksi 2007.
Viron sosialistinen neuvostotasavalta
Viron sosialistinen neuvostotasavalta, lyhenteeltä Viron SNT (suomeksi myös Eestin sosialistinen neuvostotasavalta tai Eestin SNT,, ) oli Baltian maiden miehityksen myötä Viron tasavallan alueelle perustettu Neuvostoliiton jäsentasavalta.
Nimitys otettiin käyttöön toisen maailmansodan aikana, jo 21. heinäkuuta 1940 ennen 5. elokuuta tapahtunutta Neuvostoliittoon liittämistä, kun Neuvostoliiton tukemat kommunistit julistettiin 14.–15. heinäkuuta järjestettyjen vaalien voittajiksi.
Viron alue oli Saksan hallussa vuosina 1941–1944, jolloin sitä kutsuttiin Viron päähallintopiiriksi ja se määriteltiin osaksi Ostlandin valtakunnankomissariaattia (Reichskommissariat Ostland). Vuonna 1944 alue palautui neuvostohallinnon piiriin. Vuonna 1991 maa itsenäistyi jälleen Viron tasavallaksi.
Leningradin suurkaupungin läheisyys tarkoitti Virolle, että maa oli alistettuna Leningradin ruoka- ja energiahuollon turvaamiseen. Viro tuotti maataloustuotteita, erityisesti maitoa, ja öljyä ja sähköä öljyliuskeesta sekä liuskekaasua. Öljyliuskeesta valmistettua polttoainetta käytettiin Neuvostoliiton Itämeren-laivastossa ja liuskekaasua johdettiin kaasuputkea pitkin Leningradiin.
Historia
Neuvosto-Viron aatteelliset juuret ovat keisarillisen Venäjän hajoamisen jälkeisessä ajassa. Viron kuvernementti oli saanut Venäjän väliaikaiselta hallitukselta laajan itsehallinnon 30. maaliskuuta 1917. Kesän ja syksyn 1917 aikana bolševikkien kannatus kasvoi niin Venäjällä kuin myös Virossa. Venäjällä valta siirtyi bolševikeille 7. marraskuuta Pietarissa tehdyssä vallankaappauksessa. Virossa samanaikaisesti oli perustettu Vironmaan sotilaallinen vallankumouskomitea, jonka johtohenkilöihin kuului venäläisten lisäksi muiden muassa saarenmaalainen Viktor Kingissepp. He ottivat vallan Tallinnassa Viron kuvernementtikomissaari Jaan Poskalta. Sotilaallisen vallankumouskomitean lisäksi keskeisessä roolissa bolševikeilla oli neuvostojen toimeenpaneva komitea johtajanaan Jaan Anvelt. Bolševikkivalta kesti aina helmikuuhun 1918, jolloin maahan tunkeutuivat keisarillisen Saksan joukot. Vaikka valta oli ollut bolševikeilla, porvarilliset virolaiset toimivat samanaikaisesti aktiivisesti oman virolaisvaltion puolesta. Porvarillisten kannatus kasvoi bolševikkivallan aikana. He perustivat saksalaisten tunkeutuessa Viroon Viron tasavallan antaen itsenäisyysjulistuksen 24. helmikuuta 1918. Kumpikaan virolaisosapuoli, porvarilliset tai bolševikit, ei valtaa kuitenkaan saanut, vaan vallankäyttäjä oli Viroa miehittänyt keisarillisen Saksan armeija.
Kun ensimmäisen maailmansodan päättänyt aseleposopimus oli allekirjoitettu 11. marraskuuta 1918, Viroa miehittäneet keisarillisen Saksan joukot poistuivat maasta. Heidän valtaansa oli kestänyt yhdeksän kuukautta. Taistelu vallasta puhkesi jälleen Virossa. Toisena vallasta taistelevana osapuolena oli Venäjän bolševikkien tukemat virolaiset kommunistit, jotka hyökkäsivät Viroon puna-armeijan kanssa perustaen valloittamassaan Narvassa 28. marraskuuta 1918 Viron työkansan kommuunin. Työkansan kommuuni hävisi kuitenkin taistelun Virosta kesään 1919 mennessä. Tätä jaksoa neuvostohistoria piti kuitenkin Neuvosto-Viron lähtökohtana. Ensimmäinen porvarillisen Viron itsenäisyysjakso 1918–1940 oli tämän ajattelun mukaan vain väliaikainen.
Viron tasavallan itsenäisyyden menetys
Saksan ja Neuvostoliiton ulkoministerien von Ribbentropin ja Molotovin solmima hyökkäämättömyyssopimus salaisine lisäpöytäkirjoineen johti toisen maailmansodan syttymiseen ja pakotti Baltian maita mukaan lukien Viron myöntämään sotilastukikohtia alueeltaan Neuvostoliiton puna-armeijalle 28. syyskuuta 1939 solmitulla sopimuksella. Tukikohtakautta jatkui kesään 1940.